Brenda Putnam

**Brenda Putnam,** nada en Minneapolis, Minnesota, o 3 de xuño de 1890, e finada en Concord, Nova Hampshire, o 18 de outubro de 1975, foi unha escultora, medallista e deseñadora de moeda estadounidense.

## Traxectoria 
### Orixes e formación 
Brenda Putnam era filla de Charlotte Elizabeth Munroe e do bibliotecario do Congreso dos Estados Unidos, Herbert Putnam, e neta do editor George Palmer Putnam.

Asistiu á *National* *Cathedral School* de Washington, onde adquiriu as súas primeiras aprendizaxes sobre a escultura. Igualmente, formouse como pianista clásica e realizou algunhas xiras coa violinista Edith Rubel e a violoncellista Marie Roemaet, formando parte do Edith Rubel Trio.

Estudou na Escola do Museo de Belas Artes de Boston entre 1905 e 1907, con Mary E. Moore, William McGregor Paxton e Bela Pratt; e despois, durante tres anos, na Liga de Estudantes de Arte de Nova York, con James Earle Fraser. Tamén se formou na Escola de Arte do Museo Corcoran, de Washington.

### Primeiros traballos 
Nos inicios da súa carreira, Putnam destacou polos seus bustos de cativos e polas súas figuras de xardín e de fonte. Para conmemorar a tumba da súa amiga íntima, a pianista Anne Simon, creou unha obra profunda: o *Simon Memorial* (1917), un anxo masculino espido que se ergue extasiado das nubes.

miniatura|300x300px|Brenda Putnam coa súa obra *Bust of Jean*.

Modelou unha serie de bustos de músicos, entre eles o do director da *Metropolitan Opera*, Artur Bodanzky, o do pianista ruso Ossip Gabrilowitsch, o do pianista británico Harold Bauer, e o da clavecinista polaca Wanda Landowska. O seu busto do violoncellista catalán Pau Casals foi moi eloxiado:

O seu *Sea Horse Sundial* (1922) —un querubín alado que cabalga alegremente sobre un cabalo de mar, en tanto que o pau do xoguete proxecta a súa sombra sobre o reloxo de sol— foi moi eloxiado e recibiu premios da Academia Nacional de Deseño, da Academia de Belas Artes de Pensilvania e doutras institucións. Tamén acadou éxito co seu retrato en baixorrelevo de tamaño natural de William Dean Howells (1926), para a Academia das Artes e das Ciencias.

Cara a 1920, a escultora Anna Hyatt e Putnam alugaron un apartamento e un estudio no número 49 oeste da rúa 12, en Manhattan. Hyatt casou co millonario Archer Milton Huntington en 1923 —o casamento celebrouse no estudio— e o matrimonio converteuse en gran mecenas das artea. En 1931 fundaron Brookgreen Gardens, un vasto xardín de esculturas en Murrells Inlet, Carolina do Sur.

### Unha estética máis moderna 
Putnam sentiuse insatisfeita coa escultura académica convencional. O seu desexo de perseguir "unha estética máis moderna" levouna a Italia en 1927, onde estudou con Libero Andreotti, e máis tarde a Nova York, con Alexander Archipenko. Debaixo da súa figura de Puck está inscrito o famoso verso do elfo de *Soño dunha noite de San Xoán*: "Que parvos son estes mortais". A escultura de mármore, danada pola chuvia ácida e o vandalismo, foi retirada en 2001, restaurada e colocada no interior da biblioteca, e utilizouse para fundir unha réplica de aluminio que se colocou sobre a fonte en 2002.

Putnam expuxo tres obras con motivo dos Xogos Olímpicos de verán de 1932 nos Ánxeles, California. Tamén realizou murais en baixorrelevo para dúas oficinas de correos dos Estados Unidos no marco da *Works Progress Administration.* A súa figura para fonte titulada *Crest of the Wave* (1939), un espido masculino de gran tamaño nadando sobre unha onda estilizada, debutou na Feira Mundial de Nova York de 1939.

Putnam lesionouse gravemente nun brazo por mor dun accidente laboral durante a II guerra mundial,

En 1942, participou na 26ª emisión de medallas da Sociedade de Medallistas. Recibiu a encarga de crear a Medalla de Oro do Congreso ao Almirante Ernest Joseph King (1945-1946), concedida por unha lei especial do Congreso, o 22 de marzo de 1946, polo distinguido liderado do Almirante King das Forzas Navais de EE.UU. na segunda guerra mundial. Creou tamén tres bustos retrato en baixorrelevo (1949-1950) para a Cámara de Representantes do Capitolio dos Estados Unidos. A súa derradeira última escultura foi o busto de Susan B. Anthony (1952) para o Salón da Fama dos Grandes Estadounidenses.

### Profesora e autora 
Putnam dedicouse durante 30 anos ao ensino en diversas institucións e a título privado, que segue a ser considerado un clásico na materia e que se reimprimiu en 2003. Tamén foi autora de *Animal X-Rays: A Skeleton Key to Comparative Anatomy*, publicado en 1947.

Entre as súas alumnas cómpre salientar a Elfriede Abbe, Laura Gilpin, Ethel Painter Hood  ou Beatrice Gilman Proske.

Hai obras súas nas coleccións do *Metropolitan Museum of Art*, na *National Gallery of Art*, no *American Art Museum* do Instituto Smithsoniano e noutros moitos museos. En Brookgreen Gardens consérvanse tamén varias das súas obras.

Os documentos de Brenda Putnam consérvanse na Universidade de Syracuse e o Instituto Smithsoniano conta cunha colección de fotografías das súas obras.

## Premios e recoñecementos 
Putnam expuxo na Exposición Internacional de Arte e Historia de Roma de 1911. A partir dese mesmo ano foi habitual a súa participación nas exposicións da Academia Nacional de Deseño, onde o seu *Sea Horse Sundial* gañou o Premio Barnett en 1922, e *Mid-Summer* acadou a Medalla de Ouro Waltrous en 1935. 1923, 1929  e 1940. *Water-Lily* *Baby* recibiu unha mención honorífica na exposición anual do Instituto de Arte de Chicago de 1917. Expuxo regularmente na Academia de Belas Artes de Pensilvania entre 1910 e 1944, e gañou a Medalla de Ouro Widener de 1923 por *Sea Horse Sundial*. En 1923 gañou tamén o premio de escultura da Asociación Nacional de Mulleres Pintoras e Escultoras.

Putnam foi elixida membro asociado da Academia Nacional dos EEUU en 1934 e académica en 1936.
* Medalla da Asociación Nacional de Mulleres Artistas (1941, bronce).
* Medalla Amelia Earhart (1941, bronce), da Biblioteca da Universidade de Princeton, Nova Jersey.
* Medalla Flight (1941-1942, bronce), do Museo de Arte Snite, da Universidade de Notre Dame, en South Bend, Indiana.
* Medalla e Ouro do Congreso Admirante Ernest Joseph King (1945-1946).

[miniatura|260x260px|[Moeda de prata de medio dólar conmemorativa do centenario de Cleveland (1936).]]

* Moeda de medio dólar do centenario de Cleveland (1936, prata).

### Esculturas 
* *Charmides* [*Dialogue*] (1915, mármore).
* *The Pigeon Girl* (ca. 1919, bronce), Museo de Arte de Indianapolis, Indiana.
* *Young Faun* (1919, bronce), Arboredo e Xardín Botánico de Dallas (cedida polo Museo de Arte de Dallas).
* *Sea Horse Sundial* (1922, bronce), Williamstown, Massachusetts.
* *Harriet*, *Isabella* e *Katherine Beecher* (1926, bronce pintado de ouro), Fundación Stowe-Day, Hartford, Connecticut.
* *Figure of Puck* (1930-1932, mármore), Puck Fountain, Biblioteca Folger Shakespeare, Washington.

[miniatura|300x300px|*Two Kids Sundial* ([1931), Brookgreen Gardens, Carolina do Sur.]]

* *Two Kids Sundial* (1931, bronce), Brookgreen Gardens, Carolina do Sur.
* *Mid-Summer* (1935-1946), Museo de Arte de Norton, West Palm Beach, Florida.
* *Sorting the Mail* (1936-1937, baixorrelevo en xeso), edificio de Correos, Caldwell, Nova Jersey.
* *Mississippi Divides the Southwest from the Northeast* (1936-1939, baixorrelevo mural en xeso), edificio de Correos, St. Cloud, Minnesota.
* *W. Albert Manda Memorial* (1939), Meadowland Park, South Orange, Nova Jersey.
* *Communion* (1939, bronce), Brookgreen Gardens, Carolina do Sur.
* *Crest of the Wave* (1939), ''New York World's Fair*, Queens, Nova York.

### Monumentos funerarios 
[miniatura|300x300px|[Monumento a Porter, no cemiterio de Allegheny, Pittsburgh, cun anxo de bronce de Brenda Putnam.]]

* *Simon Memorial* (1917, mármore), cemiterio Rock Creek, Washington.
* Monumento a Porter (1931-1932, bronce), cemiterio Allegheny, Pittsburgh, Pensilvania. Putnam substituíu o seu anxo de pedra da década de 1890 por unha réplica de bronce.
* *Carefree Days* (ca. 1932, bronce), cemiterio Forest Lawn, Glendale, California.
* *Fortitude, Kindliness, Vision* (1943, pedra calcaria), no *Morton Memorial*, cemiterio Spring Hill, Lynchburg, Virxinia.

### Bustos e estatuíñas 
* Estatua: *Sir Johnston Forbes-Robertson as Hamlet* (1915, xeso; 1932, bronce), Biblioteca Folger Shakespeare, Washington.
* Busto: *Herbert Putnam* (1922), Biblioteca do Congreso, Washington.
* Busto: *Pablo Casals* (1923, bronce), Sociedade Hispánica dos Estados Unidos, Nova York. Hai unha copia en Villa Casals, El Vendrell, Cataluña.

[miniatura|[Busto de *Harriet Beecher Stowe* (1925), no Paseo dos Grandes Americanos, no Bronx, Nova York.]]

* Busto: *Harriet Beecher Stowe* (1925, bronce), Paseo da Fama dos Grandes Americanos, Bronx, Nova York.
* Busto: *Wanda Landowska* (1928).
* Busto: *Amelia Earhart* (1932, mármore), Universidade de Syracuse, Nova York.
* Busto: *Ossip Gabrilowitsch* (1933, mármore), Instituto de Artes de Detroit, Míchigan.
* Busto: *John Mapother* (1936, xeso), Museo de Arte Speed, Louisville, Kentucky.
* Busto: *Mary Baker Eddy* (1937).
* Busto: *Artur Bodanzky* (ca. 1940), Sociedade Hispánica dos Estados Unidos, Nova York.
* Busto: *Harold Bauer* (1949).
* *Great Law-Givers: Maimonides - Solon - Tribonian* (1949-1950, tres retratos de busto en baixorrelevo  de mármore), Cámara de Representantes dos Estados Unidos, Capitolio, Washington.
* Busto: *William Adams Delano* (1950, bronce), Academia Nacional de Deseño, Nova York.
* Busto: *Susan B. Anthony* (1952, bronce), Paseo da Fama dos Grandes Americanos, Bronx, Nova York. Esta foi a derradeira escultura rematada de Putnam.

## Notas 
## Véxase tamén 
### Bibliografía 
* Alexander, D. T. (2012). "The works of Robert I. Aitken". En *Coin World*. 28 de xuño.
* CARA (s/d). *Robert Ingersoll Aitken. Biography and Works*". *California Art Research Archive*.
* Smith, P. (2012). "". En *American Numismatic Biographies*. Páxina 7.
* Winquist, K. (2000). "Aitken, Robert Ingersoll". En *American National Biography''. Oxford University Press. ISBN 978-0-19-860669-7

### Ligazóns externas 
* Brenda Putnam Papers (Syracuse University)
* "Putman, Brenda". Smithsonian Institution Research Information System (SIRIS)
* "Putman, Brenda". Smithsonian American Art Museum Photographic Archives